P6_TA(2006)0235

Κανόνες εφαρμογής του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων *

Νομοθετικό ψήφισμα του Ευρωπαϊκού Κοινοβουλίου σχετικά με το σχέδιο κανονισμού της Επιτροπής (ΕΚ, Ευρατόμ) που τροποποιεί τον κανονισμό (ΕΚ, Ευρατόμ) αριθ. 2342/2002 για τη θέσπιση των κανόνων εφαρμογής του κανονισμού του Συμβουλίου (ΕΚ, Ευρατόμ) αριθ. 1605/2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (SEC(2005)1240 — C6-0355/2005 — 2005/0904(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη τo σχέδιο κανονισμού της Επιτροπής (SEC(2005)1240),

- έχοντας κληθεί από την Επιτροπή να γνωμοδοτήσει με επιστολή της 12ης Οκτωβρίου 2005 σύμφωνα με τη δήλωση [1] που εγκρίθηκε στο πλαίσιο της διαδικασίας συνδιαλλαγής πριν από την έγκριση του δημοσιονομικού κανονισμού σε σχέση με το άρθρο 183 (C6-0355/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Ελέγχου των Προϋπολογισμών (A6-0135/2006),

1. εγκρίνει τo σχέδιο κανονισμού της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως τo σχέδιο κανονισμού της·

3. ζητεί να κληθεί εκ νέου να γνωμοδοτήσει, σε περίπτωση που η Επιτροπή προτίθεται να απομακρυνθεί από το κείμενο που ενέκρινε το Κοινοβούλιο·

4. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΡΘΡΟ 1, ΣΗΜΕΙΟ 5α (νέο)Άρθρο 43, παράγραφος 2, στοιχείο γα) (νέο) (Κανονισμός (ΕΚ, Ευρατόμ) αριθ. 2342/2002)

| (5α)Στο άρθρο 43, παράγραφος 2, προστίθεται το ακόλουθο σημείο:γα)η Διεθνής Ένωση για τη Διατήρηση της Φύσης και των Φυσικών Πόρων. |

Τροπολογία 2

ΑΡΘΡΟ 1, ΣΗΜΕΙΟ 9Άρθρο 56, παράγραφος 3 (Κανονισμός (ΕΚ, Ευρατόμ) αριθ. 2342/2002)

3. Κάθε θεσμικό όργανο ενημερώνει την αρμόδια για τον προϋπολογισμό αρχή σε περίπτωση διορισμού ή παύσης των καθηκόντων του υπολόγου του. | 3. Κάθε θεσμικό όργανο ενημερώνει την αρμόδια για τον προϋπολογισμό αρχή σε περίπτωση διορισμού ή παύσης των καθηκόντων του υπολόγου του. Στη σχετική διαβιβαστική έκθεση περιέχεται επίσης το αποτέλεσμα οποιουδήποτε προσωρινού ισολογισμού και ιδίως οποιωνδήποτε επιφυλάξεων που διατυπώθηκαν. |

Τροπολογία 3

ΑΡΘΡΟ 1, ΣΗΜΕΙΟ 14Άρθρο 68 (Κανονισμός (ΕΚ, Ευρατόμ) αριθ. 2342/2002)

Οι υπόλογοι πάγιων προκαταβολών επιλέγονται μεταξύ των υπαλλήλων ή, εφόσον απαιτείται, από τα μέλη του λοιπού προσωπικού. | Οι υπόλογοι πάγιων προκαταβολών επιλέγονται μεταξύ των υπαλλήλων ή, εφόσον απαιτείται, από τα μέλη του λοιπού προσωπικού. Εάν παραστεί ανάγκη, μπορεί να επιλέγεται έκτακτο και/ή επικουρικό προσωπικό σε δεόντως αιτιολογημένες περιπτώσεις. |

Τροπολογία 4

ΑΡΘΡΟ 1, ΣΗΜΕΙΟ 28, ΣΤΟΙΧΕΙΟ (ΑΑ) (νέο)Άρθρο 106, παράγραφος 4 (Κανονισμός (ΕΚ, Ευρατόμ) αριθ. 2342/2002)

| αα)Η παράγραφος 4 αντικαθίσταται από την ακόλουθη:4.Η προθεσμία πληρωμής μπορεί να ανασταλεί από τον αρμόδιο διατάκτη εάν αυτός ενημερώσει, οποτεδήποτε κατά τη διάρκεια της περιόδου που αναφέρεται στην παράγραφο 1, τους πιστωτές ότι η αίτηση πληρωμής δεν μπορεί να γίνει δεκτή, είτε διότι δεν οφείλεται το ποσό είτε διότι δεν έχουν προσκομισθεί τα ενδεδειγμένα δικαιολογητικά. Αν περιέλθει σε γνώση του αρμόδιου διατάκτη πληροφορία που δημιουργεί αμφιβολίες ως προς την επιλεξιμότητα των δαπανών που εμφαίνονται σε αίτηση πληρωμής, ο εν λόγω διατάκτης μπορεί να αναστείλει την προθεσμία πληρωμής με σκοπό συμπληρωματικές επαληθεύσεις, συμπεριλαμβανομένου και του ελέγχου επιτόπου, προκειμένου να βεβαιωθεί, πριν από την πληρωμή, για την επιλεξιμότητα των δαπανών. Ο διατάκτης ενημερώνει το συντομότερο δυνατό τον ενδιαφερόμενο δικαιούχο. Η υπολειπόμενη προθεσμία πληρωμής αρχίζει πάλι να τρέχει από την ημερομηνία κατά την οποία καταγράφεται για πρώτη φορά η ορθώς καταρτισθείσα αίτηση πληρωμής. Παρά ταύτα, η πληρωμή πρέπει να πραγματοποιηθεί πριν από τη λήξη της διπλής αρχικής περιόδου πληρωμής, εκτός εάν ο δικαιούχος δεν έχει έως εκείνη τη χρονική στιγμή παράσχει τα στοιχεία που του ζήτησε ο διατάκτης. |

Τροπολογία 5

ΑΡΘΡΟ 1, ΣΗΜΕΙΟ 36Άρθρο 129 (Κανονισμός (EΚ, Ευρατόμ) αριθ. 2342/2002)

1. Διαδικασία με διαπραγμάτευση με τουλάχιστον πέντε υποψήφιους είναι δυνατόν να χρησιμοποιείται για συμβάσεις με ύψος κατώτερο ή ίσο των 60000 ευρώ. | 1. Διαδικασία με διαπραγμάτευση με τουλάχιστον πέντε υποψήφιους είναι δυνατόν να χρησιμοποιείται για συμβάσεις με ύψος κατώτερο ή ίσο των 80000 ευρώ. |

Εάν, μετά τις διαπραγματεύσεις με τους υποψήφιους, η αναθέτουσα αρχή λάβει μόνο μία προσφορά, έγκυρη από διοικητική και τεχνική άποψη, η σύμβαση είναι δυνατόν να ανατεθεί σε αυτή, υπό τον όρο ότι ικανοποιούνται τα κριτήρια ανάθεσης. | Εάν, μετά τις διαπραγματεύσεις με τους υποψήφιους, η αναθέτουσα αρχή λάβει μόνο μία προσφορά, έγκυρη από διοικητική και τεχνική άποψη, η σύμβαση είναι δυνατόν να ανατεθεί σε αυτή, υπό τον όρο ότι ικανοποιούνται τα κριτήρια ανάθεσης. |

2. Για συμβάσεις με ύψος κατώτερο ή ίσο των 25000 ευρώ, είναι δυνατόν να χρησιμοποιηθεί η διαδικασία στην οποία αναφέρεται η παράγραφος 1 με τη συμμετοχή τουλάχιστον τριών υποψηφίων. | 2. Για συμβάσεις με ύψος κατώτερο ή ίσο των 50000 ευρώ, είναι δυνατόν να χρησιμοποιηθεί η διαδικασία στην οποία αναφέρεται η παράγραφος 1 με τη συμμετοχή τουλάχιστον τριών υποψηφίων. |

3. Οι συμβάσεις ύψους κατώτερου ή ίσου των 3500 ευρώ είναι δυνατόν να αποτελέσουν το αντικείμενο και μιας μόνο προσφοράς. | 3. Οι συμβάσεις ύψους κατώτερου ή ίσου των 12500 ευρώ είναι δυνατόν να αποτελέσουν το αντικείμενο και μιας μόνο προσφοράς. |

4. Οι πληρωμές στο πλαίσιο δαπανών ύψους κατώτερου ή ίσου των 200 ευρώ είναι δυνατόν να αποτελέσουν απλώς πληρωμές με εξόφληση τιμολογίων, χωρίς να προηγηθεί έγκριση προσφοράς. | 4. Οι πληρωμές στο πλαίσιο δαπανών ύψους κατώτερου ή ίσου των 1000 ευρώ είναι δυνατόν να αποτελέσουν απλώς πληρωμές με εξόφληση τιμολογίων, χωρίς να προηγηθεί έγκριση προσφοράς. |

| Οι συμβάσεις δεν πρέπει να διαιρεθούν σε επί μέρους τμήματα εφόσον τούτο οδηγεί σε παράκαμψη των ανώτατων ορίων. |

Τροπολογία 6

ΑΡΘΡΟ 1, ΣΗΜΕΙΟ 38, ΣΤΟΙΧΕΙΟ Α)Άρθρο 134, παράγραφος 2 (Κανονισμός (ΕΚ, Ευρατόμ) αριθ. 2342/2002)

α) Στην παράγραφο 2, το δεύτερο εδάφιο απαλείφεται: | α)Η παράγραφος 2 αντικαθίσταται από τα ακόλουθα:2.Εφόσον δεν έχει εκδοθεί από το οικείο κράτος μέλος το έγγραφο ή το πιστοποιητικό που προβλέπεται στην παράγραφο 1, καθώς και στις λοιπές περιπτώσεις αποκλεισμού που προβλέπονται στα άρθρα 93 και 94 του δημοσιονομικού κανονισμού, μπορεί αυτό να αντικατασταθεί με ένορκη δήλωση ή, ελλείψει αυτής, υπεύθυνη δήλωση του ενδιαφερόμενου ενώπιον δικαστικής ή διοικητικής αρχής, συμβολαιογράφου ή εντεταλμένου επαγγελματικού φορέα της χώρας καταγωγής ή προέλευσης.Για τις συμβάσεις ύψους μικρότερου των 80000 ευρώ, η αναθέτουσα αρχή, ανάλογα με την ανάλυσή της για τους κινδύνους, μπορεί να ζητήσει από τους υποψήφιους ή προσφέροντες μόνο μια υπεύθυνη βεβαίωση η οποία να βεβαιώνει ότι αυτοί δεν εμπίπτουν σε καμία από τις περιπτώσεις που προβλέπονται στα άρθρα 93 και 94 του δημοσιονομικού κανονισμού.Για συμβάσεις αξίας μικρότερης των 5000 ευρώ, η αναθέτουσα αρχή μπορεί, ανάλογα με την ανάλυσή της για τους κινδύνους, να αναθέσει τη σύμβαση χωρίς να ζητήσει την ανωτέρω υπεύθυνη βεβαίωση. |

Τροπολογία 7

ΑΡΘΡΟ 1, ΣΗΜΕΙΟ 39, ΣΤΟΙΧΕΙΟ Β)Άρθρο 135, παράγραφος 6 (Κανονισμός (ΕΚ, Ευρατόμ) αριθ. 2342/2002)

6. Η αναθέτουσα αρχή είναι δυνατόν, ανάλογα με την αξιολόγηση κινδύνων που πραγματοποιεί, να αποφασίσει να μη ζητήσει από τους υποψήφιους ή προσφέροντες αποδεικτικά στοιχεία της οικονομικής, χρηματοδοτικής, τεχνικής και επαγγελματικής ικανότητάς τους, εφόσον πρόκειται για: | 6. Η αναθέτουσα αρχή είναι δυνατόν, ανάλογα με την αξιολόγηση κινδύνων που πραγματοποιεί, να αποφασίσει να μη ζητήσει από τους υποψήφιους ή προσφέροντες αποδεικτικά στοιχεία της οικονομικής, χρηματοδοτικής, τεχνικής και επαγγελματικής ικανότητάς τους, εφόσον πρόκειται για: |

α)συμβάσεις ανατιθέμενες από τα θεσμικά όργανα για δικό τους λογαριασμό, και με ύψος κατώτερο ή ίσο των 60000 ευρώ· | α)συμβάσεις ανατιθέμενες από τα θεσμικά όργανα για δικό τους λογαριασμό, και με ύψος κατώτερο ή ίσο των 80000 ευρώ· |

β)συμβάσεις ανατιθέμενες στον τομέα των εξωτερικών ενεργειών, με ύψος κατώτερο των κατώτατων ορίων που καθορίζονται στο άρθρο 241 παρ. 1 στοιχείο α), στο άρθρο 243 παρ. 1 στοιχείο α) ή στο άρθρο 245 παρ. 1 στοιχείο α). | β)συμβάσεις ανατιθέμενες στον τομέα των εξωτερικών ενεργειών, με ύψος κατώτερο των κατώτατων ορίων που καθορίζονται στο άρθρο 241, παράγραφος 1, στοιχείο α), στο άρθρο 243, παράγραφος 1, στοιχείο α), ή στο άρθρο 245, παράγραφος 1, στοιχείο α). |

Οσάκις η αναθέτουσα αρχή αποφασίζει να μη ζητήσει από τους υποψήφιους ή προσφέροντες αποδεικτικά στοιχεία της οικονομικής, χρηματοδοτικής, τεχνικής και επαγγελματικής ικανότητάς τους, δεν είναι δυνατόν να πραγματοποιηθεί προχρηματοδότηση ή ενδιάμεση πληρωμή. Ωστόσο, προχρηματοδότηση είναι δυνατή εφόσον κατατεθεί ισόποση χρηματική εγγύηση. | Οσάκις η αναθέτουσα αρχή αποφασίζει να μη ζητήσει από τους υποψήφιους ή προσφέροντες αποδεικτικά στοιχεία της οικονομικής, χρηματοδοτικής, τεχνικής και επαγγελματικής ικανότητάς τους, οι ενδιάμεσες πληρωμές είναι δυνατόν να πραγματοποιηθούν στις περιπτώσεις εκείνες όπου οι υπηρεσίες έχουν ήδη αποδοθεί ή τα αγαθά έχουν ήδη παραδοθεί. Οι ενδιάμεσες πληρωμές είναι δυνατόν να πραγματοποιηθούν εάν παρασχεθεί οικονομική εγγύηση αντίστοιχου ποσού ή εάν ο διατάκτης μπορεί να μειώσει τον κίνδυνο με άλλα ενδεδειγμένα μέσα του αυτού αποτελέσματος. |

Τροπολογία 8

ΑΡΘΡΟ 1, ΣΗΜΕΙΟ 40Α (νέο)Άρθρο 140 (Κανονισμός (ΕΚ, Ευρατόμ) αριθ. 2342/2002)

| (40α)Το άρθρο 140 αντικαθίσταται από τα ακόλουθα:1.Οι προθεσμίες για την παραλαβή προσφορών και αιτήσεων συμμετοχής, οριζόμενες σε ημερολογιακές ημέρες από τις αναθέτουσες αρχές, είναι αρκετά μακρές για να παρέχουν στα ενδιαφερόμενα μέρη εύλογη και αρμόζουσα χρονική περίοδο για την προετοιμασία και υποβολή των προσφορών τους λαμβάνοντας ιδιαιτέρως υπόψη το πολύπλοκο της συμβάσεως ή την ανάγκη επισκέψεως του χώρου ή προσφυγής επί τόπου στα έγγραφα που προσαρτώνται στις προδιαγραφές.2.Στις ανοικτές διαδικασίες που αφορούν συμβάσεις με ύψος ίσο ή ανώτερο των κατώτατων ορίων που αναφέρονται στο άρθρο 158, η ελάχιστη προθεσμία για την παραλαβή των προσφορών ανέρχεται κατά κανόνα, ανάλογα με την πολυπλοκότητα του αντικειμένου, σε χρονική περίοδο μεταξύ είκοσι έξι και πενήντα δύο ημερών από την ημερομηνία αποστολής της προκήρυξης προς δημοσίευση.3.Σε κλειστές διαδικασίες, συμπεριλαμβανομένου του ανταγωνιστικού διαλόγου σύμφωνα με το άρθρο 125β, καθώς και τις διαδικασίες με διαπραγμάτευση μετά από δημοσίευση προκήρυξης, οι οποίες αφορούν συμβάσεις με ύψος ίσο ή ανώτερο των κατώτατων ορίων που αναφέρονται στο άρθρο 158, η ελάχιστη προθεσμία για την παραλαβή των αιτήσεων συμμετοχής ανέρχεται κατά κανόνα, ανάλογα με την πολυπλοκότητα του αντικειμένου, σε χρονική περίοδο μεταξύ δέκα οχτώ και τριάντα επτά ημερών από την ημερομηνία αποστολής της προκήρυξης προς δημοσίευση.Στις κλειστές διαδικασίες που αφορούν συμβάσεις με ύψος ίσο ή ανώτερο των κατώτατων ορίων που καθορίζονται στο άρθρο 158, η ελάχιστη προθεσμία για την παραλαβή των προσφορών ανέρχεται κατά κανόνα, ανάλογα με την πολυπλοκότητα του αντικειμένου, σε χρονική περίοδο μεταξύ είκοσι και σαράντα ημερών από την ημερομηνία αποστολής της πρόσκλησης υποβολής προσφοράς.Ωστόσο, στις κλειστές διαδικασίες σε συνέχεια πρόσκλησης εκδήλωσης ενδιαφέροντος σύμφωνα με το άρθρο 128, η ελάχιστη προθεσμία για την παραλαβή των προσφορών ανέρχεται κατά κανόνα, ανάλογα με την πολυπλοκότητα της εντολής, σε χρονική περίοδο μεταξύ δέκα και είκοσι ημερών από την ημερομηνία αποστολής της πρόσκλησης υποβολής προσφοράς.4.Εφόσον οι αναθέτουσες αρχές έχουν αποστείλει προς δημοσίευση προκήρυξη προκαταρκτικής ενημέρωσης σύμφωνα με το άρθρο 118, παράγραφος 2, η ελάχιστη προθεσμία για την παραλαβή των προσφορών μπορεί να περιοριστεί σε 18 ημέρες, σε καμία όμως περίπτωση σε λιγότερο των 11 ημερών υπολογισμένων από την ημερομηνία αποστολής της προκήρυξης προς δημοσίευση ή της πρόσκλησης υποβολής προσφοράς.Η σύντμηση της προθεσμίας που προβλέπεται στο πρώτο εδάφιο είναι δυνατή μόνον εάν η προκήρυξη προκαταρκτικής ενημέρωσης πληροί τους ακόλουθους όρους:α)περιλαμβάνει όλα τα απαιτούμενα στην προκήρυξη πληροφοριακά στοιχεία, εφόσον τα στοιχεία αυτά είναι διαθέσιμα κατά τη δημοσίευση της προκήρυξης·β)έχει αποσταλεί προς δημοσίευση το αργότερο είκοσι έξι ημέρες και το νωρίτερο έξι μήνες πριν από την ημερομηνία αποστολής της προκήρυξης.5.Οι προθεσμίες για την παραλαβή των προσφορών μπορούν να συντμηθούν κατά πέντε ημέρες, εάν, αμέσως μετά τη δημοσίευση της προκήρυξης ή της πρόσκλησης εκδήλωσης ενδιαφέροντος, όλα τα έγγραφα της πρόσκλησης διατίθενται ελεύθερα, άμεσα και πλήρη μέσω ηλεκτρονικών μέσων. |

Τροπολογία 9

ΑΡΘΡΟ 1, ΣΗΜΕΙΟ 46α (νέο)Άρθρο 164, παράγραφος 3 (Κανονισμός (ΕΚ, Ευρατόμ) αριθ. 2342/2002)

| (46α)Στο άρθρο 164, η παράγραφος 3 αντικαθίσταται από την ακόλουθη:3.Είναι δυνατόν να γίνονται τροποποιήσεις στις συμβάσεις επιδότησης εφόσον έχουν μεταβληθεί οι συνθήκες και η μεταβολή αυτή των συνθηκών δεν είχε προβλεφθεί ή δεν ήταν προβλέψιμη από τα συμβαλλόμενα μέρη και η άνευ τροποποιήσεως εκτέλεση της συμφωνίας θα μπορούσε να οδηγήσει σε υπέρμετρες επιπτώσεις για ένα ή περισσότερα εκ των συμβαλλομένων μερών ή θα ματαίωνε κατ' άλλον τρόπο τη σύμβαση.Οι συμβάσεις επιδότησης μπορούν να τροποποιηθούν μόνο με γραπτές τροποποιητικές ρήτρες. Οι ρήτρες αυτές δεν μπορούν να έχουν ως αντικείμενο ή ως αποτέλεσμα τροποποιήσεις της σύμβασης δυνάμενες να θέσουν εν αμφιβόλω την απόφαση χορήγησης της επιδότησης, ούτε να παραβιάζουν την ίση μεταχείριση των υποβαλλόντων σχετική αίτηση.Εάν η τροποποίηση στη σύμβαση αποτελεί ανεπαρκές μέσο προστασίας, τα συμβαλλόμενα μέρη μπορούν να καταγγείλουν, συλλογικά ή ατομικά, τη συμφωνία. |

Τροπολογία 10

ΑΡΘΡΟ 1, ΣΗΜΕΙΟ 50, ΣΤΟΙΧΕΙΟ Α)Άρθρο 173, παράγραφος 2, δεύτερο εδάφιο (Κανονισμός (ΕΚ, Ευρατόμ) αριθ. 2342/2002)

Προς τούτο, ο διατάκτης ζητεί υπεύθυνη δήλωση από τους δυνητικούς δικαιούχους. Για τις αιτήσεις επιχορήγησης ύψους ανώτερου των 25000 ευρώ, στην αίτηση επισυνάπτονται επίσης: ο λογαριασμός εσόδων/εξόδων, ο ισολογισμός του τελευταίου οικονομικού έτους που έκλεισε και κάθε άλλο δικαιολογητικό που ζητείται στην πρόσκληση υποβολής προτάσεων, ανάλογα με την αξιολόγηση κινδύνων που πραγματοποιείται από τον αρμόδιο διατάκτη με δική του ευθύνη. | Προς τούτο, ο διατάκτης ζητεί υπεύθυνη δήλωση από τους δυνητικούς δικαιούχους. Για τις αιτήσεις επιχορήγησης ύψους ανώτερου των 50000 ευρώ, στην αίτηση επισυνάπτονται επίσης: ο λογαριασμός εσόδων/εξόδων, ο ισολογισμός του τελευταίου οικονομικού έτους που έκλεισε και κάθε άλλο δικαιολογητικό που ζητείται στην πρόσκληση υποβολής προτάσεων, ανάλογα με την αξιολόγηση κινδύνων που πραγματοποιείται από τον αρμόδιο διατάκτη με δική του ευθύνη. |

Τροπολογία 11

ΑΡΘΡΟ 1, ΣΗΜΕΙΟ 50, ΣΤΟΙΧΕΙΟ Β)Άρθρο 173, παράγραφος 4 (Κανονισμός (ΕΚ, Ευρατόμ) αριθ. 2342/2002)

β) H παράγραφος 4 τροποποιείται ως εξής: | β) H παράγραφος 4 αντικαθίσταται από τα εξής: |

i) Το πρώτο εδάφιο αντικαθίσταται ως εξής: | |

4.Οσάκις η αίτηση αναφέρεται σε επιχορήγηση ενέργειας που υπερβαίνει τα 750000 ευρώ, ή λειτουργική επιχορήγηση που υπερβαίνει τα 100000 ευρώ, η αίτηση αυτή συνοδεύεται από έκθεση εξωτερικού λογιστικού ελέγχου εκ μέρους εγκεκριμένου λογιστή. Η έκθεση αυτή πιστοποιεί τους λογαριασμούς του τελευταίου οικονομικού έτους για το οποίο υπάρχουν στοιχεία. | 4.Οσάκις η αίτηση αναφέρεται σε επιχορήγηση ενέργειας που υπερβαίνει τα 750000 ευρώ, ή λειτουργική επιχορήγηση που υπερβαίνει τα 100000 ευρώ, η αίτηση αυτή συνοδεύεται από έκθεση εξωτερικού λογιστικού ελέγχου εκ μέρους εγκεκριμένου λογιστή, ή στην περίπτωση οργανισμών που διαθέτουν λειτουργία ανεξάρτητου ελέγχου, έκθεση ανεξάρτητου ελέγχου. Η έκθεση αυτή πιστοποιεί τους λογαριασμούς του τελευταίου οικονομικού έτους για το οποίο υπάρχουν στοιχεία.Οι διατάξεις του πρώτου εδαφίου εφαρμόζονται μόνο για την πρώτη αίτηση που υποβάλλεται από έναν και τον αυτό δικαιούχο στον αρμόδιο διατάκτη κατά τη διάρκεια ενός και του αυτού οικονομικού έτους.Στην περίπτωση συμβάσεων μεταξύ Επιτροπής και πλειόνων δικαιούχων, τα ως άνω κατώτατα όρια πρέπει να εφαρμόζονται για καθένα από τους δικαιούχους.Στην περίπτωση εταιρικών σχέσεων που αναφέρεται στο άρθρο 163, είναι υποχρεωτική η προσκόμιση έκθεσης εξωτερικού λογιστικού ελέγχου, ή στην περίπτωση οργανισμών που διαθέτουν λειτουργία ανεξάρτητου ελέγχου, έκθεση ανεξάρτητου ελέγχου, για τα δύο τελευταία με διαθέσιμα στοιχεία οικονομικά έτη, πριν από τη σύναψη της συμφωνίας-πλαισίου. |

ii) Το πέμπτο εδάφιο αντικαθίσταται ως εξής: | |

Ο αρμόδιος διατάκτης μπορεί, ανάλογα με την αξιολόγηση κινδύνων που πραγματοποιεί, να παραιτηθεί από την απαίτηση εξωτερικού λογιστικού ελέγχου έναντι των δικαιούχων που έχουν αναλάβει από κοινού και εις ολόκληρον ευθύνες, στην περίπτωση συμφωνιών/συμβάσεων με περισσότερους του ενός δικαιούχους. | Ο αρμόδιος διατάκτης μπορεί, ανάλογα με την αξιολόγηση κινδύνων που πραγματοποιεί, να παραιτηθεί από την απαίτηση εξωτερικού ή ανεξάρτητου λογιστικού ελέγχου έναντι των δικαιούχων που έχουν αναλάβει από κοινού και εις ολόκληρον ευθύνες, στην περίπτωση συμφωνιών/συμβάσεων με περισσότερους του ενός δικαιούχους. |

iii) Προστίθεται το ακόλουθο έκτο εδάφιο: | |

Το πρώτο εδάφιο δεν ισχύει για τους δημόσιους οργανισμούς, τα εκπαιδευτικά ιδρύματα και τους διεθνείς οργανισμούς στους οποίους αναφέρεται το άρθρο 43 παρ. 2. | Το πρώτο εδάφιο δεν ισχύει για τους δημόσιους οργανισμούς, τα εκπαιδευτικά ιδρύματα και τους διεθνείς οργανισμούς στους οποίους αναφέρεται το άρθρο 43, παράγραφος 2, στοιχείο α), β) και γ). |

Τροπολογία 12

ΑΡΘΡΟ 1, ΣΗΜΕΙΟ 53Α (νέο)Άρθρο 180, παράγραφος 2 (Κανονισμός (ΕΚ, Ευρατόμ) αριθ. 2342/2002)

| (53α)Στο άρθρο 180, η παράγραφος 2 αντικαθίσταται ως εξής:2.Ως δικαιολογητικό κάθε πληρωμής από τον αρμόδιο διατάκτη, και βάσει της εκ μέρους του ανάλυσης των διαχειριστικών κινδύνων, είναι δυνατόν να ζητείται εξωτερικός έλεγχος των δημοσιονομικών δελτίων και σχετικών λογαριασμών, ο οποίος πραγματοποιείται από εγκεκριμένο ελεγκτή, ή στην περίπτωση οργανισμών που διαθέτουν λειτουργία ανεξάρτητου ελέγχου, έκθεση ανεξάρτητου ελέγχου. Η έκθεση ελέγχου επισυνάπτεται στην αίτηση πληρωμής, στο πλαίσιο επιδότησης λειτουργίας ή ενέργειας, σκοπό δε έχει να πιστοποιεί ότι οι δαπάνες που δήλωσε ο δικαιούχος στα δημοσιονομικά δελτία επί των οποίων βασίζεται η αίτηση πληρωμής είναι πραγματικές, ακριβείς και επιλέξιμες σύμφωνα με τη συμφωνία επιδότησης. Αυτός ο εξωτερικός έλεγχος είναι υποχρεωτικός, ή στην περίπτωση οργανισμών που διαθέτουν λειτουργία ανεξάρτητου ελέγχου, έκθεση ανεξάρτητου ελέγχου, για ενδιάμεσες πληρωμές ανά οικονομικό έτος και για πληρωμές υπολοίπων στην περίπτωση:α)επιδοτήσεων ενέργειας 750000 ευρώ ή και περισσότερο·β)επιδοτήσεων λειτουργίας 100000 ευρώ ή και περισσότερο.Ο αρμόδιος διατάκτης μπορεί, βασιζόμενος σε ανάλυση των διαχειριστικών κινδύνων, να απαλλάσσει από την υποχρέωση εξωτερικού ή ανεξάρτητου λογιστικού ελέγχου:α)τους δημόσιους οργανισμούς και τους διεθνείς οργανισμούς του άρθρου 43, παράγραφοι 1 και 2, στοιχεία α), β) και γ)·β)τους δικαιούχους επιδοτήσεων για ανθρωπιστική βοήθεια και διαχείριση κρίσεων, εκτός των πληρωμών υπολοίπων·γ)για πληρωμές υπολοίπων, δικαιούχους επιδοτήσεων για ανθρωπιστική βοήθεια οι οποίοι έχουν υπογράψει συμφωνία-πλαίσιο εταιρικής σχέσης, όπως αναφέρεται στο άρθρο 163, και οι οποίοι έχουν προβλέψει σύστημα ελέγχου που να παρέχει αντίστοιχες εγγυήσεις για τέτοιου είδους πληρωμές. |

Τροπολογία 13

ΑΡΘΡΟ 1, ΣΗΜΕΙΟ 54Άρθρο 182 (Κανονισμός (ΕΚ, Ευρατόμ) αριθ. 2342/2002)

(54) Το άρθρο 182 τροποποιείται ως εξής: | (54) Το άρθρο 182 αντικαθίσταται από τα εξής: |

α)Η παράγραφος 1 αντικαθίσταται από το ακόλουθο κείμενο: | |

1.Ο αρμόδιος διατάκτης είναι δυνατόν να ζητήσει από τον δικαιούχο να καταθέσει εκ των προτέρων εγγύηση καλύπτουσα το ποσό της προχρηματοδότησης, με σκοπό τον περιορισμό των χρηματοδοτικών κινδύνων που συνδέονται με την καταβολή της προχρηματοδότησης. | 1.Ο αρμόδιος διατάκτης είναι δυνατόν, βάσει ανάλυσης των κινδύνων, να ζητήσει από τον δικαιούχο να καταθέσει εκ των προτέρων εγγύηση καλύπτουσα έως το ποσό της προχρηματοδότησης, με σκοπό τον περιορισμό των χρηματοδοτικών κινδύνων που συνδέονται με την καταβολή της προχρηματοδότησης εάν δεν μπορούν να προβλεφθούν άλλα εξίσου αποτελεσματικά μέσα για την ασφάλιση του χρέους.Η ανωτέρω εγγύηση μπορεί να ζητηθεί επίσης από τον αρμόδιο διατάκτη, ανάλογα με την ανάλυσή του για τους κινδύνους, υπό το φως της μεθόδου χρηματοδότησης που ορίζεται στη συμφωνία επιδότησης. |

β)Στην παράγραφος 2 το πρώτο εδάφιο αντικαθίσταται ως εξής: | |

2.Οσάκις η προχρηματοδότηση υπερβαίνει το 80 % του συνολικού ύψους της επιχορήγησης και τα 60000 ευρώ, απαιτείται η κατάθεση εγγύησης. | 2.Οσάκις η προχρηματοδότηση υπερβαίνει το 80 % του συνολικού ύψους της επιχορήγησης και τα 60000 ευρώ, απαιτείται η κατάθεση εγγύησης εάν δεν μπορούν να προβλεφθούν άλλα εξίσου αποτελεσματικά μέσα για την ασφάλιση του χρέους. Για τις μη κυβερνητικές οργανώσεις που δραστηριοποιούνται στον τομέα των εξωτερικών ενεργειών, η ως άνω εγγύηση απαιτείται για τις προχρηματοδοτήσεις που υπερβαίνουν το 1000000 ευρώ, ή αντιστοιχούν σε άνω του 90% του συνολικού ποσού της επιδότησης, εάν δεν μπορούν να προβλεφθούν άλλα εξίσου αποτελεσματικά μέσα για την ασφάλιση του χρέους. Η εγγύηση πρέπει να καλύπτει περίοδο επαρκή για να είναι δυνατή η ενεργοποίησή της.3.Η εγγύηση πρέπει να παρέχεται από τραπεζικό ή χρηματοπιστωτικό οργανισμό εγκεκριμένο και εγκατεστημένο σε κράτος μέλος. Όταν ο δικαιούχος είναι εγκαταστημένος σε τρίτη χώρα, ο αρμόδιος διατάκτης μπορεί να δεχθεί να παράσχει την εγγύηση μια τράπεζα ή ένας χρηματοπιστωτικός οργανισμός με έδρα στη συγκεκριμένη τρίτη χώρα, εάν πιστεύει πως η τράπεζα ή ο χρηματοπιστωτικός οργανισμός παρέχει αντίστοιχη ασφάλεια και χαρακτηριστικά με εκείνα που προσφέρει μια τράπεζα ή ένας χρηματοπιστωτικός οργανισμός σε ένα κράτος μέλος. Κατόπιν αιτήματος του δικαιούχου η εγγύηση μπορεί να αντικατασταθεί με από κοινού και εις ολόκληρον εγγύηση τρίτου προσώπου, ή με αμετάκλητη και άνευ όρων από κοινού εγγύηση των δικαιούχων μιας ενέργειας που είναι συμβαλλόμενα μέρη στην ίδια σύμβαση επιδότησης, εφόσον γίνει δεκτή από τον αρμόδιο διατάκτη.Το ποσό της εγγύησης αναγράφεται σε ευρώ, έχει δε ως σκοπό να καταστήσει την τράπεζα, τον χρηματοπιστωτικό οργανισμό ή το τρίτο πρόσωπο ανέκκλητους και αλληλέγγυους εγγυητές, ή εγγυητές σε πρώτη ζήτηση, της εκπλήρωσης των υποχρεώσεων του αντισυμβαλλόμενου.Άλλα μέσα ασφάλισης του χρέους μπορούν, ανάλογα με την ανάλυση των κινδύνων, από τον διατάκτη, να αποτελέσουν (χωρίς να είναι τα μόνα) οι περιοδικές πληρωμές, οι υποθήκες, οι έγγειες πρόσοδοι ή οι πρόσοδοι από υλικά ή άυλα περιουσιακά στοιχεία, και ενέχυρα.4.Η εγγύηση ή άλλη ασφάλιση αποδεσμεύεταιv σταδιακά, ανάλογα με την πορεία της εκκαθάρισης της προχρηματοδότησης, με αφαίρεση των ενδιαμέσων και των τελικών πληρωμών προς τον δικαιούχο, σύμφωνα με τους όρους που προβλέπονται στη σύμβαση επιδότησης. Στις περιπτώσεις που αναφέρονται στο δεύτερο εδάφιο της παραγράφου 1, αυτή αποδεσμεύεται μόνο με την καταβολή του υπολοίπου.5.Ο διατάκτης μπορεί, βάσει μιας ανάλυσης των κινδύνων, να παρεκκλίνει από την υποχρέωση της παραγράφου 2 υπέρ των δημοσίων οργανισμών και των διεθνών οργανισμών του άρθρου 43, παράγραφοι 1 και 2, στοιχεία α), β) και γ). Επίσης, ο αρμόδιος διατάκτης μπορεί να εξαιρέσει από την υποχρέωση αυτή τους δικαιούχους που έχουν συνάψει συμφωνία-πλαίσιο εταιρικής σχέσης, σύμφωνα με το άρθρο 163.6.Όταν η επιδότηση δεν υπερβαίνει τις 10000 ευρώ, ο διατάκτης ζητεί τη σύσταση εγγύησης μόνο σε δεόντως αιτιολογημένες περιπτώσεις. |

[1] Έγγραφο του Συμβουλίου 10003/02 προσθ. 1.

--------------------------------------------------